24.12.2004 Den Europæiske Unions Tidende L 379/81 KOMMISSIONENS DIREKTIV 2004/ 1 16/EF af 23. december 2004 om ændring af bilaget til Rådets direktiv 82/471/EØF for så vidt angår medtagelse af Candida guilliermondii (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 82/471/EØF af 30. juni 1982 om visse produkter, der anvendes i foderstoffer ()), særlig artikel 6, og ud fra følgende betragtninger: (1) — Der er indgivet ansøgning om godkendelse af Candida guilliermondii, der dyrkes på substrater af vegetabilsk oprindelse, og som henhører under produktgruppen »1.2.1. Gær dyrket på substrater af animalsk eller vegeta- bilsk oprindelse« i bilaget til direktiv 82/471/EØF. Der er tale om et mikrobielt foderprodukt baseret på celler, der har været anvendt til industriel fremstilling af citronsyre ved gæring. (2) Den Europæiske Fødevaresikkerhedsautoritet (Ekspertpa- nelet for Tilsætningsstoffer og Produkter eller Stoffer, der Anvendes i Foder) afgav den 7. juni 2004 udtalelse om anvendelsen af dette produkt i foderstoffer, hvori den konkluderede, at anvendelsen af Candida guilliermondii dyrket på et substrat af vegetabilsk oprindelse (sukker- rørsmelasse) ikke udgør nogen risiko for menneskers eller dyrs sundhed eller for miljøet. (3) — Vurderingen af ansøgningen om godkendelse af Candida guilliermondii dyrket på substrater af vegetabilsk oprin- delse viser, at dette produkt opfylder betingelserne i artikel 6, stk. 2, i direktiv 82/471/EØF, på de vilkår, der er beskrevet i bilaget. (4) — Direktiv 82/471/EØF bør derfor ændres i overensstem- melse hermed. (5) — De i dette direktiv fastsatte foranstaltninger er i overens- stemmelse med udtalelse fra Den Stående Komité for Fødevarekæden og Dyresundhed — (1) EFT L 213 af 21.7.1982, s. 8. Senest ændret ved Kommissionens direktiv 2003/104/EF (EUT L 295 af 13.11.2003, s. 83). UDSTEDT FØLGENDE DIREKTIV: Artikel 1 Bilaget til direktiv 82/471/EØF ændres som angivet i bilaget til nærværende direktiv. Artikel 2 1. Medlemsstaterne sætter de nødvendige love og administra- tive bestemmelser i kraft for at efterkomme dette direktiv senest den 30. juni 2005. De tilsender straks Kommissionen disse bestemmelser med en sammenligningstabel, som viser sammen- hængen mellem de pågældende bestemmelser og dette direktiv. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. 2. —Medlemsstaterne tilsender Kommissionen de vigtigste nati- onale bestemmelser, som de udsteder på det område, der er omfattet af dette direktiv. Artikel 3 Dette direktiv træder i kraft på syvendedagen efter offentliggø- relsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 23. december 2004. På Kommissionens vegne Markos KYPRIANOU Medlem af Kommissionen